recursal/SuperWikiNEXT-32B huggingface dataset:
***Kalde spor*** (orig: *Waking the Dead*) er en britisk kriminalserie som ble sendt på BBC fra 2000 til 2011. Serien handlet om et britisk etterforskningteam ledet av etterforsker Peter Boyd. Gruppen hadde som spesialområde å etterforske gamle uløste saker ved hjelp av ny kriminalteknologi. Hovedrollene ble spilt av Trevor Eve, Sue Johnston og Wil Johnson. Serien ble skapt av Barbara Machin. *Kalde spor* har flere likhetstrekk med den amerikanske *Cold Case*.

I 2004 vant den en internasjonal Emmy-pris i klassen beste dramaserie.

Serien ble sendt på NRKs Detektimen i flere omganger fra 2004.

Handling
--------

Det finnes ikke noe slikt som en uløst mordsak er mottoet til Peter Boyd og teamet hans av kriminalteknikere og etterforskere. Med innsats fra alle parter, og ikke minst ved hjelp av Storbritannias hemmelige tjenester, MI6, klarer teamet ofte å kaste nytt lys over gamle saker fra fortiden, og sørge for at rettferdigheten omsider skjer fyllest. 

Utviklingen innen kriminalteknikk og psykologisk analyse har i vår tid revolusjonert politiets etterforskningsmetoder. Etterforskerne kan gjøre gjennombrudd i saker som har ligget uløst i tiår. Når nye vitenskapelige landevinninger og opplysninger muliggjør det, vil spesialgruppen for uløste kriminalsaker gjenåpne etterforskningen. Enheten har sitt hovedkvarter i London. 

Foruten førsteinspektør Peter Boyd, spilt av Trevor Eve, består spesialenheten av psykologi-eksperten av Grace Foley (Sue Johnston), patologen Eve Lockhart (Tara FitzGerald) samt etterforskerne Spencer Jordan (Wil Johnson) og Stella Goodman (Félicité du Jeu).

Skuespillere
------------

* Trevor Eve som etterforsker Peter Boyd
* Sue Johnston som Grace Foley
* Wil Johnson som Spencer Jordan
* Claire Goose som Amelia Silver (Sesong 1 til 4)
* Holly Aird som Frankie Wharton (Sesong 1 til 4)
* Esther Hall som Felix Gibson (Sesong 5)
* Félicité du Jeu som Stella Goodman (Sesong 5 til 8)
* Tara Fitzgerald som Eve Lockhart (Sesong 6 til 9)
* Stacey Roca som Katrina Howard (Sesong 8)
* Eva Birthistle som Sarah Cavendish (Sesong 9)
* Simon Kunz som Ralph Christie (Sesong 1)
* George Rainsford som Luke Boyd (Sesong 7 til 9)
* Ruth Gemmell som Linda Cummings (Series 7 til 8)
* Elizabeth Rider som Maureen Smith (Ssesong 8 til 9)

Referanser
----------

1. ↑  «Mysterier fra fortiden». *arkiv.nrk.no*. 2008. Besøkt 27. desember 2016.

Eksterne lenker
---------------

* (en) Offisielt nettsted Rediger på Wikidata
* (en) *Kalde spor* på Internet Movie Database Rediger på Wikidata

* (en) *Kalde spor* på The Movie Database – TV Rediger på Wikidata

* (en) *Kalde spor* på Metacritic Rediger på Wikidata
Kaldfront. Den kalde luften presser den varme luften oppover, og det blir dannet skyer.
En **kaldfront** er definert som grensen mellom to luftmasser av ulik temperatur, der den kaldere luften erstatter den varmere luften. Fronten er nesten alltid knyttet til et lavtrykk. Den kaldere luften er tyngre, og kiler seg dermed inn under den varme luften. Den varme luften blir løftet, kondenserer og danner skyer, hovedsakelig av typen cumulus. En kaldfrontpassasje fører ofte til at vinden endrer styrke og danner vertikale bevegelser (turbulens) som kan føre til atmosfæriske forstyrrelser foran og like bak kaldfronten som regnbyger, tordenbyger, bygelinjer og i verste fall tornadoer. Luften bak kaldfronten er vanligvis tørrere og kaldere enn luften den bytter ut, så i det en kaldfront passerer vil temperaturen som regel falle. Om vinteren kan det derimot skje at luften nær overflaten er kaldere enn luften som blir byttet ut i forbindelse med en kaldfront. Da vil temperaturen stige i luftlagene nær overflaten. Dette blir kalt en maskert kaldfront. 

Frontsystem med varmfront (rød), kaldfront (blå) og okkludert front (lilla) i forbindelse med et lavtrykk.
Kaldfronter er kjennetegnet ved kraftige vertikale luftbevegelser, og de konvektive skyene som oppstår fører ofte til regnbyger eller tordenvær. På baksiden av en kaldfront blir det ofte oppklaring før ustabil luft overtar i kaldsektoren et stykke bak fronten. Her blir det ofte dannet cumulusskyer og bygevær. Kaldfronter er også assosiert med vindskjær (endring av vindretning og vindstyrke), der vinden ofte dreier med klokka etter at fronten har passert (for eksempel fra sørvest før fronten til nordvest bak fronten). Dette vindskjæret fører til en konvergens (opphoping) av luft nær fronten, som også er med på å bidra til at luften stiger. I tillegg vil vindstyrken som regel øke gradvis etter hvert som kaldfronten nærmer seg med roligere vind bak fronten. 

Vi skiller mellom to typer kaldfronter, *anafront* og *katafront*. Anafront er den «klassiske» skildringen av en kaldfront, der kaldluften presser den varme luften oppover og det blir dannet skyer og nedbør. En katafront er en front der luften ofte synker langs frontflaten. Dersom kaldluften trenger igjennom en kaldfrontflate i høyere nivå kan det føre til kraftig instabilitet som kan gi byger et godt stykke foran bakkefronten. Dette kalles en «split front» eller dobbel kaldfront. Katafronter har ofte mindre nedbør og svakere vindskjær i selve fronten enn anafronter, i tillegg til raskere oppklaring etter fronten. 

En kaldfront oppstår som regel i et frontsystem sammen med en varmfront. Kaldfronten flytter seg raskere enn varmfronten, og den delen av varmfronten som kaldfronten har innhentet kalles en okkludert front eller okklusjon. 

På værkart er kaldfronten markert med blå linjer og trekanter som viser retningen fronten flytter seg.

Kilder
------

* (no) Kaldfront i Store norske leksikon

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica
 |
***Chastanus*** er en slekt av biller som hører til familien smellere (Elateridae).

Utseende
--------

Vanligvis nokså små (5-7 millimeter), blanke, røde til svarte smellere, ofte med gulaktige tegninger. Pronotum er gjerne litt bredere enn dekkvingene.

**Larvene** er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.

Levevis
-------

Storsmellernes larver lever for det meste i morken, død ved. Hva de spiser kan variere – noen arter synes å være hovedsakelig planteetere, andre er rovdyr. Mange arter bruker flere år på larveutviklingen. De voksne billene flyr godt og treffes ofte flygende, på blomster eller i vegetasjonen. I likhet med mange andre arter knyttet til død ved er mange av storsmellerne sjeldne og truede arter.

Utbredelse
----------

Slekten er utbredt i Asia (Afghanistan, Øst-Sibir og Japan).

Systematisk inndeling
---------------------

  

**Treliste**
* Ordenen biller, Coleoptera
	+ Underordenen Polyphaga
		- Overfamilien smellere, Elateroidea
			* Familien smellere, Elateridae
				+ Underfamilien storsmellere, Elaterinae Leach, 1815
					- Stammen Ampedini Gistel, 1856
						* Understammen Physorhinina Candéze, 1859
							+ Slekten ***Chastanus*** Dolin & Gurjeva, 1976
								- *Chastanus afghanus* Platia & Gudenzi, 2002
								- *Chastanus castaneus* (Miwa, 1934)
								- *Chastanus rosti* (Schwarz, 1897)

Eksterne lenker
---------------

* (en) *Chastanus* i Global Biodiversity Information Facility Rediger på Wikidata
**2025**  
MMXXV
◄ **·**
20. århundre
◄ **21. århundre** ►
22. århundre **·**
►
  

◄ **·**
2000-årene **·**
2010-årene
◄ **2020-årene** ►
2030-årene **·**
2040-årene **·**
►  

◄◄ **·**
◄ **·**
2020 **·**
2021 **·**
2022 **·**
2023 **·**
2024
◄ 2025 ►
2026 **·**
2027 **·**
2028 **·**
2029 **·**
2030 **·**
► **·**
►►


| Begivenheter i 2025 |
| --- |
| Dødsfall – Fødsler |

  

**2025** (MMXXV) i den gregorianske kalenderen er et normalår som begynner på en onsdag.

Planlagte hendelser
-------------------

### Januar

### Februar

### Mars

### April

### Mai

### Juni

### Juli

### August

### September

* Stortingsvalget 2025

### Oktober

### November

### Desember

Jubileer
--------

### 1000-års jubiléer

### 500-års jubiléer

### 400-års jubiléer

### 300-års jubiléer

### 250-års jubiléer

### 200-års jubiléer

### 150-års jubiléer

### 100-års jubiléer

### 50-års jubiléer

### Andre

Personer
--------

### Fødsler

### Dødsfall

Utdypende artikkel: Dødsfall i 2025

Musikk
------

Utdypende artikkel: Musikkåret 2025

### Konserter

### Utgivelser

Idrett
------

Utdypende artikkel: Sportsåret 2025

Nobelprismottakere
------------------

* Fysikk –
* Kjemi –
* Fysiologi eller medisin –
* Litteratur –
* Fred –
* Økonomi

Litteratur
----------

Utdypende artikkel: Litteraturåret 2025

Referanser
----------
**Cyprien Ntaryamira** (født 6. mars 1955, død 6. april 1994) var Burundis femte president fra 5. februar 1994 til flyet hans blei skutt ned 6. april 1994.

Biografi
--------

Ntaryamira blei født i Mubimbi i provinsen Bujumbura Rural i det som da var belgiskstyrte Ruanda-Urundi (seinere Burundi). Han begynte på skole i Bujumbura, men etter et mislykka hutuopprør i 1972 flykta han og tusener andre etniske hutuer fra landet.

Ntaryamira fikk etter hvert utdannelse innen jordbruk fra Universitetet i Rwanda i Butare i 1982. På denne tiden blei han aktiv innen sosialistiske bevegelser. Han dro tilbake til Burundi i 1983 for å jobbe som landbruksfunksjonær. I en kort periode i 1985 var han politisk fange under oberst Jean-Baptiste Bagazas militærstyre.

I august 1986 blei han et av grunnleggingsmedlemmene og økonomipolitisk leder i det hutudominerte partiet Front pour la Démocratie au Burundi (FRODEBU). Partiet fikk makta i presidentvalget i 1993, og endte med det en lang periode med dominans fra tutsiminoriteten og Union pour le Progrès national (UPRONA). Den nye presidenten, Melchior Ndadaye, utnvente Ntaryamira til landbruksminister.

I oktober 1993 blei imidlertid Ndadaye og hans to øverste tjenestemenn drept, noe som førte til borgerkrig i landet og en fastlåst situasjon i parlamentet. Ntaryamira blei valgt som president som et kompromiss i februar 1994: han var hutu, men blei ansett som moderat i Ndadayes tradisjon, mens Anatole Kanyenkiko fra UPRONA blei statsminister.

Død
---

Utdypende artikkel: Drapet på Juvénal Habyarimana og Cyprien Ntaryamira

6. april 1994 blei flyet som Ntaryamira og Rwandas president Juvénal Habyarimana satt i skutt ned da det var i ferd med å lande på Kigali internasjonale lufthavn i Rwanda. Dette fungerte som en utløsende faktor for folkemordet i Rwanda.

To dager seinere, 8. april, tok nasjonalforsamlingas president Sylvestre Ntibantuganya over som president.

Referanser
----------

Eksterne lenker
---------------

* À la mémoire de Cyprien Ntaryamira (fransk)

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** ISNI
 |
**Chashma kjernekraftverk** (også kalt **CHASNUPP** – **Cha**shma **Nu**clear **P**ower **P**lant) er et kjernekraftverk som produserer elektrisk kraft i den lille byen Kundian i nærheten av byen Chashma i den pakistanske Punjab. Byggingen begynte i 1993, og den første reaktoren ble satt i drift i 2000. 

Anlegget består i dag av én aktiv reaktor med installert effekt på 300 MW, men en ytterligere reaktor ventes å stå ferdig i 2010 med kapasitet på ytterligere 300 MW, og ytterligere to reaktorer av samme type (Chachma 3 og 4) skal bygges ut iht planerfra 2008. Produksjonen ventes da å øke fra dagens om lag 2 808 GWhtil om lag 6 908 GWh. Det vil gi et kraftig løft til tungindustrien og befolkningen i området. Byggingen skjer i samarbeid med Kina.

Pakistans kjernekraftprogram
----------------------------

Pakistan har lansert et program for å øke landets kapasitet for kjernekraftproduksjon til 8 800 MW innen 2030, eller omtrent like mye som verdens største kjernekraftverk (i Japan) kan generere. Utbyggingen av kapasitet på kort sikt planlegges slik:

| Reaktor | Lokasjon | Kapasitet (MV) | Nettoeffekt (MW) | Produksjon (GWh) | Byggestart (år) | Ferdigstilt (år) | Plan annonsert |
| --- | --- | --- | --- | --- | --- | --- | --- |
| Karachi 1 | Karachi | 137 | 137 | c.300 | 1966 | 1972 |  |
| *Karachi 2* | *Karachi* | *1 000* | *1 000* |  | *2010* |  |  |
| Chashma 1 | Chashma, Karachi | 325 | 300 | c.2000 | 1993 | 2000 |  |
| Chashma 2 | Chashma, Punjab | 325 | 300 | *2 000* | 2005 | 2011 |  |
| *Chashma 3* | *Chashma, Punjab* | *340* | *320* | *2 000* | *2009* |  | *Juni 2008* |
| *Chashma 4* | *Chashma, Punjab* | *340* | *320* | *2 000* | *2009* |  | *Juni 2008* |
| Pakistan 1 | Kundian, Punjab | 300 |  |  |  | *2010* |  |

Fram til 2030 er regjeringens ønske å installere i alt 8 800 MW kjernekraftkapasitet i Pakistan. Fullføringen av planlagte utbygginger avhenger derimot at Kina får tillatelse til å eksportere anleggene i lys av Ikkespredningsavtalen.

Referanser
----------

1. ↑  World Nuclear Arkivert 20. februar 2012 hos Wayback Machine. – «Nuclear Power in Pakistan». April 2009.
2. ↑  The News - «Pakistan, China may enter deals for more nuclear power plants»[*død lenke*]. 8. oktober 2008.
**Adynaton** (fra gresk: *a-*: 'uten', og *dynasthai*: 'å være mulig', i flertall: adynata) er en talefigur i form av en hyperbol ført ut i et paradoks som gjør det til et umulighetssymbol.

Umulige oppgaver forekommer særlig innenfor folkediktningen, altså i sagn, eventyr, ballader, legender, gåter, ordtak og myter. Adynata var et utbredt litterært og retorisk virkemidel i den klassiske perioden, og er i latin kjent som såkalte *impossibilia*.

I sagnene om ukyndig bruk av svarteboka, hvor en uforvarende kommer til å løse djevelen, er den eneste måten å redde seg unna å sette den onde til en umulig oppgave, som å øse en fjordarm tom for vann, rette ut et krøllet pubeshår, lage rep av sand, telle sandkorn, hvetekorn eller pulver, ro mot vinden med en båt lastet med tomme tønner, løsne knuter i et fiskenett og så videre

I eventyret om "Manddatteren og Kjærringdatteren" settes de to stesøstrene etter tur til å utføre umulige oppgaver, som å hente vann i et såld (brukt til å riste og rense korn i). Manndattera som lytter til fuglespråket får det råd å kline leire i såldet. Hun klarer dermed likevel til trollkjerringas fortvilelse å bære vann med det redskapet hun har fått utdelt.

Adynata finnes også brukt innenfor skjønnlitteraturen, for eksempel av Henrik Ibsen i dramaet *Brand*.

> 
> * BRAND *kommer tillsyne højere oppe og lytter*
> * ... Jeg tænkte mig en mørkrædd Ugle,
> * en Fisk med Vandskrækk. Lydt jeg lo;
> * jeg vilde dem af Mindet smugle,
> * men de hang i med Tand og Klo. – (HIS 5, s. 203.)
> 
> 
> 

> 
> * MODEREN *slaar vildt imod ham*
> * Byd Ilden skilles fra sin Hede,
> * Sne fra sin Frost, Sjø fra sin Væde!
> * Slaa af! (HIS 5, s. 267.)
> 
> 
> 

> 
> * BRAND
> * ... Byd Helten stryge ud sit Navn
> * og nøje sig med Sejrens Gavn;
> * giv Kejser, Konge, samme Kaar,
> * og se hvad stort du øvet faar.
> * Byd Digteren i Løndom smugle
> * af Buret sine Skjønhedsfugle,
> * saa ingen aner, det var *ham*,
> * der gav dem Røst og Guldfjærs Bram. (HIS 5, s. 292.)
> 
> 
>

Litteratur
----------

* Ronald Grambo: "Umulighetssymboler i folketradisjonen" (s. 60-71). *Maal og Minne* 1963.
* Martti Haavio: "Omöjlighetssymboler i finsk epik" (s. 73-83). *Sed och Sägen* 1956.
* *Henrik Ibsens Skrifter* [= HIS] 5. Episke Brand. Brand. Peer Gynt. Universitetet i Oslo. H. Aschehoug & Co. (William Nygaard). Oslo 2007. ISBN 82-03-19002-2.
* Anna Birgitta Rooth: *Från lögnsaga till paradis*. Acta Universitatis Upsaliensis. Studia Ethnologica Upsaliensia 12. Uppsala 1983. ISBN 91-554-1462-1

|  |  |
| --- | --- |
| Oppslagsverk/autoritetsdata | Encyclopædia Britannica **·** BNF **·** BNF (data)
 |
**Bach-Compendium** (BC) er en systematisk fortegnelse over Johann Sebastian Bachs verk utarbeidet av musikkviterne Hans-Joachim Schulze og Christoph Wolff.

Av de sju planlagte bindene kom fire ut mellom 1985 og 1989, og det er usikkert om de planlagte bindene noensinne vil bli utgitt.

Inndeling i verkgrupper
-----------------------

Bach-Compendium grupperer verkene etter sjangre på en lignende måte som Bach-Werke-Verzeichnis (BWV) og Neue Bach-Ausgabe (NBA), men lister verkene – og spesielt kantatene – i en rekkefølge som i det minste delvis tar hensyn til når verkene ble til.

A – Kantater for søndager og kirkeårets helligdager
B – Kirkelige stykker for spesielle anlednnger
C – Motetter
D – Pasjoner og oratorier
E – Latinsk kirkemusikk
F – Koraler og åndelige sanger
G – Verdslige kantater for hoff, adel og borgerskap
H – Vokal kammermusikk
I – Fri Orgelverk
K – Orgelkoraler
L – Klaververk
M – Kammermusikk for et soloinstrument
N – Kammermusikk for duo- og triobesetninger
O – Kammermusikk for større ensembler
P – Kanons
Q – Lære- og øvingsverk
R – Skisser og utkast
S – Originale samlinger
T – Tvilsomme vokalverk
U – Tvilsomme instrumentalverk
V – Feilaktig tilskrevne vokalverk
W – Feilaktig tilskrevne instrumentalverk
X – Avskrifter (og ubetydelige bearbeidelser) av andres vokalverk
Y – Avskrifter (og ubetydelige bearbeidelser) av andres instrumentalverk
Z – Samtidige samlinger

Litteratur
----------

* Hans-Joachim Schulze, Christoph Wolff: *Bach-Compendium: analytisch-bibliographisches Repertorium der Werke Johann Sebastian Bachs (BC).* Peters, Frankfurt am Main 1986, ISBN 3-87626-130-9. Peters, Leipzig 1986, ISBN 3-369-00029-6.
* Robert L. Marshall [uten tittel] i: *Bach-Jahrbuch.* 77. Evangelische Verlagsanstalt, Berlin 1991, ISBN 3-374-01104-7. s. 207ff. (Omtale av Bach-Compendium)

Referanser
----------

1. ↑  *Clavier* her i 1700-tallsbetydningen, er samlebegrep for cembalo, spinett, klavikord,samt hammerklaver, et instrument Bach interesserte seg for utviklngen av.

Eksterne lenker
---------------

* *Index to References to Bach Cantatas & Other Vocal Works. Bach Compendium*, bach-cantatas.com

Portal: Tyskland
**Bachhaus Eisenach** er et museum viet den tyske komponisten Johann Sebastian Bach, som ble født i Eisenach i 1685. På en utstillingsflate rundt 600 m² vises ca 250 originalgjenstander, blant annet et av Bachs autografe manuskripter.

Museet består av flere bygninger, hvorav kjernen er et omtrent 550 år gammel bindingsverksverkshus med adresse Frauenplan 21. På midten av 1800-tallet ble bygningen feilaktig identifisert som Bachs fødested, og Neue Bachgesellschaft etablerte i 1907 et museum og minnested for komponisten i det som fortsatt ble regnet som Bachs fødehus. Det sannsynlige fødestedet lå i virkeligheten omtrent 100 meter lengre nord, i «Fleischgaß», der Bachs far eide et bolighus. Bygningen, som lå der Lutherstrasse 35 nå ligger, ble revet allerede på 1700-tallet.

Litteratur
----------

* Christoph Wolff: *Johann Sebastian Bach*. S. Fischer, Frankfurt am Main 2007 (2. opplag), ISBN 978-3-596-16739-5.
* Martin Petzoldt: *Bachstätten. Ein Reiseführer zu Johann Sebastian Bach*. Insel, Frankfurt, 2000. ISBN 978-3-458-34220-5.
* Ilse Domizlaff: *Das Bachhaus Eisenach: Fakten und Dokumente*. Bachhaus, Eisenach 1984.

Referanser
----------

1. ↑  Bachhaus Eisenach, FAQ. *Ist das Bachhaus wirklich Bachs Geburtshaus?*, hentet 5. november 2014

Eksterne lenker
---------------

* Offisielt nettsted Rediger på Wikidata

* (en) Bachhaus Eisenach – kategori av bilder, video eller lyd på Commons Rediger på Wikidata
* Websiden til *Neue Bachgesellschaft*

Portaler: Museum | Tyskland

|  |  |
| --- | --- |
| Oppslagsverk/autoritetsdata | VIAF **·** GND
 |
| Medaljeoversikt |
| --- |
| Konkurrerte for USAs flagg USA |
| Paralangrenn |
| Den internasjonale paralympiske komité Paralympiske leker |
| Gull | 2018 Sør-Koreas flagg Pyeongchang |  12 km, sittende |
| Paraskiskyting |
| Den internasjonale paralympiske komité Paralympiske leker |
| Gull | 2018 Sør-Koreas flagg Pyeongchang |  6 km, sittende |
| Paratriatlon |
| Paratriatlon VM i paratriatlon |
| Gull | 2016 Nederlands flagg Rotterdam |  PT1, kvinner |

**Kendall Gretsch** (født 2. april 1992 i Downers Grove i DuPage County) er en funksjonshemmet langrennsløper og skiskytter fra USA. Hun er klassifisert i klassen LW11.5. 

Hun er født med *spina bifida* (ryggmargsbrokk), og konkurrerer i sitteski. Hun konkurrerer også i paratriatlon, der hun ble verdensmester i klassen PT1 i 2016.

Idrettskarriere
---------------

Gretch vant det panamerikanske mesterskapet i paratriatlon i 2014, og hun vant også USA-mesterskapet i paratriatlon samme år. I 2015 vant hun det amerikanske mesterskapet (CAMTRI Triathlon American Championships), USA-mesterskapet, ITU World Paratriathlon Event og ITU World Triathlon Grand Final i Chicago. I 2016 vant hun på nytt det amerikanske mesterskapet i triatlon, og hun vant VM i paratriatlon 2016 i Rotterdam. Hun vant USA-mesterskapet i paratriatlon for tredje år på rad i 2017.

Hun deltok i Paralympics for første gang under Paralympiske vinterleker 2018 i Pyeongchang. I langrenn vant hun gull på 12 km for sittende utøvere, og i skiskyting vant hun 6 km. Dette var USAs første gullmedalje i skiskyting i olympiske leker eller paralympmiske leker noen sinne.

Referanser
----------

1. ↑   «Kendall Gretsch», besøkt 10. mars 2018[Hentet fra Wikidata]
2. ↑  United States Olympic Committee - *Team USA - Kendall Gretsch*, besøkt 13. mars 2018.
3. ↑  International Triathlon Union - *Kendall Gretsch H2*, besøkt 13. mars 2018.

Eksterne lenker
---------------

* (en) Kendall Gretsch – IPC.infostradasports.com Rediger på Wikidata

* (en) Kendall Gretsch – Paralympic.org Rediger på Wikidata

* (en) Kendall Gretsch – USAs olympiske komité Rediger på Wikidata

* (en) Kendall Gretsch – ITU Rediger på Wikidata
* (en) Biografi hos IPC
* (en) Profil hos IPC Arkivert 14. mars 2018 hos Wayback Machine.
* (en) Profil hos USAs olympiske komité
* (en) Profil hos PyeongChang 2018 Arkivert 11. mars 2018 hos Wayback Machine. (vinter-PL 2018)
**Harris Advokatfirma AS** er et norsk advokatfirma med hovedkontor i Bergen og kontorer i Førde, Sogndal, Stryn og Norheimsund. Firmaet ble etablert i 1924 av høyesterettsadvokat Sam Harris. Firmaet har i dag[*når?*] 43 advokater/-fullmektiger, hvorav syv har møterett for Høyesterett.

Det er sytten partnere i firmaet, som er det største advokatfirmaet i Norge utenfor Oslo.[] I dag er Stig J. Harris tredje generasjon Harris i firmaet, hans far Stig B. Harris jobbet også hele sin karriere i firmaet.

Harris Advokatfirma AS ble etablert i 1924 og var opprinnelig engasjert i alle typer oppdrag innenfor fast eiendom, herunder ekspropriasjon, hvor Harris representerte grunneiersiden. Nokså raskt fikk firmaet oppdrag også for næringsdrivende. Siden har firmaet utvidet til flere rettsfelt, særlig etter 1990. Firmaets klienter omfatter privatpersoner, næringsdrivende, kommuner, interkommunale foretak og statlige organer.

Advokatfirmaets eget arkiv over avsagte skjønn (dommer) innenfor ekspropriasjon daterer seg tilbake til 1946 og er landets største skjønnsarkiv utenfor Oslo.[]

Fra 2011 til 2015 hadde firmaet ansvaret for areal- og kontraktforvaltning av Opplysningsvesenets fonds (Kirkens) eiendommer i Norge.

Firmaet er med i det nasjonale samarbeidsorganet Advocatia og det internasjonale samarbeidsorganet Euroadvocaten.

Referanser
----------

1. ↑   Advokatfirmaet Harris, «Om Harris»[Hentet fra Wikidata]
2. ↑  ovf.no Årsrapport 2010 Arkivert 20. mai 2012 hos Wayback Machine.

Eksterne lenker
---------------

* Harris' hjemmeside

|  |  |
| --- | --- |
| Oppslagsverk/autoritetsdata | Brønnøysundregistrene
 |
***Lystgården*** er en svensk filmkomedie fra 1961, i regi av Alf Kjellin. Hovedrollene spilles av Sickan Carlsson, Gunnar Björnstrand, Bibi Andersson og Per Myrberg.

Handling
--------

Historien finner sted i en liten pittoresk by ved århundre-skiftet. Innbyggernes konservative moral blir alvorlig rystet når de oppdager at læreren Franzén hadde publisert sine egne dikt, anonymt for mange år siden. Samtidig erkjenner han sitt kjærlighetsforhold til en servitør som arbeider ved det lokale hotellet, som heter Fanny.

Det som er mest opprørende for de andre innbyggerne er det faktum at Fanny allerede har en voksen datter, Anna, uten noen kjent far. Kan læreren deres være faren, selv om han og Fanny aldri var gift?

Rolleliste (i utvalg)
---------------------

* Sickan Carlsson – Fanny
* Gunnar Björnstrand – David Samuel Franzén
* Bibi Andersson – Anna, Fannys datter
* Per Myrberg – Emil
* Kristina Adolphson – Astrid Skog
* Stig Järrel – Ludvig Lundberg
* Hjördis Petterson – Ellen
* Gösta Cederlund – Liljedahl
* Torsten Winge – Wibom

Referanser
----------

Eksterne lenker
---------------

* (en) *Lystgården* på Internet Movie Database Rediger på Wikidata

* (no) *Lystgården* hos Filmfront Rediger på Wikidata

* (sv) *Lystgården* i Svensk Filmdatabas Rediger på Wikidata

Portaler: Film | Sverige
***Bachelor's Affairs*** er en amerikansk sosietetskomedie fra 1932 i regi av Alfred Werker. Manuset var basert på James Forbes' skuespill *Precious*, som ble uroppført i New York City 14. januar 1929. I rollene ses blant andre Adolphe Menjou, Minna Gombell og Arthur Pierson.

Innspillingsfakta
-----------------

Filmen ble spilt inn fra 15. april til midten av mai 1932.

Fakta om filmen
---------------

Arbeidstitlene til denne filmen var *Precious* og *Fancy Free*.

Ifølge opplysninger i *Twentieth Century-Fox Records* i UCLA Theater Arts Librarys juridiske avdeling ble Joan Marsh lånt ut fra Metro-Goldwyn-Mayer.

Handling
--------

Under en reise med dampbåt fra Europa til New York City ordner enken og lykkejegeren Stella Peck med en date for sin tiltrekkende, men ikke fullt så intelligente lillesøster Eva Mills. Mannen hun skal møte er Andrew Hoyt, en eldre millionær fra New York som ter seg som om han er 30. Gjennom å skjule Evas enkle bakgrunn som varehus-ekspeditrise og ved å oppmuntre henne til å flørte med Andrew (selv om hun helst foretrekker stilige yngre menn), lykkes Stella i å få ham til å be om Evas hånd. Hun svarer ja. Hjemme i New York City mottar Andrews sekretær Jane Remington og hans forretningspartner Luke Radcliff et telegram, hvor han ber dem om å forberede hans bryllup. De tror at Andrew skal gifte seg med Jane, som er hemmelig forelsket i ham. Når båten legger til havn blir hun svært skuffet.

Rolleliste
----------

* Adolphe Menjou - Andrew Hoyt
* Minna Gombell - Stella Peck
* Arthur Pierson - Oliver Denton
* Joan Marsh - Eva Mills
* Alan Dinehart - Luke Radcliff (kreditert som Allan Dinehart)
* Irene Purcell - Jane Remington
* Herbert Mundin - Jepson
* Don Alvarado - Ramon Alvarez
* Rita LaRoy - Sonya Denton

Referanser
----------

1. 1 2 3 4 5 6  «Bachelor's Affairs». *AFI Catalog of Feature Films*. American Film Institute. Besøkt 25. desember 2017.

Eksterne lenker
---------------

* (en) *Bachelor's Affairs* på Internet Movie Database Rediger på Wikidata

* (en) *Bachelor's Affairs* på AllMovie Rediger på Wikidata
**Newphone Norge AS** var et selskap som ble etablert i 2003. Allerede i 2005 passerte selskapet 50 millioner kroner i omsetning. Newphone sitt konsept var å tilby kundene leasing av mobiltelefoner samt kjøp av relevante telefonitjenester. En stor del av konseptet var å tilby kunden ny telefon hvert år.

Hovedmålgruppen var bedrifter med færre enn 30 ansatte, og selskapet solgte ikke sine tjenester til privatmarkedet.

Selskapet har imidlertid høstet kritikk som følge av lange leasingavtaler og kontrakter som var dyre å komme ut av.

I 2009 havnet Newphone i alvorlige problemer da veksten bedriften var rigget for, ikke kom. Dette førte til at kostnadene og gjelden ble uhåndterlig, og styret måtte dermed begjære oppbud i selskapet. 23. september 2009 ble det i Kristiansand Tingrett åpnet konkurs i boet til Newphone.

Referanser
----------

1. ↑  «Fikk sjokkregning fra NewPhone» **(norsk)**. digi.no. Arkivert fra originalen 5. januar 2010. Besøkt 27. april 2009.
2. ↑  «Lokket til NewPhone» **(norsk)**. E24.
3. ↑  «Kunngjøring for Newphone Norge AS» **(norsk)**. Brønnøysundregistrene.

|  |  |
| --- | --- |
| Oppslagsverk/autoritetsdata | Brønnøysundregistrene
 |
**Amy Vanderbilt** (født 22. juli 1908 i New York by, død 27. desember 1974 samme sted) var en USA-amerikansk forfatter og autoritet på skikk og bruk. I 1952 utgav hun bestselgeren *Amy Vanderbilt's Complete Book of Etiquette*. Boka har kommet i tallrike nyutgaver, de seinere under tittelen *Amy Vanderbilt's Etiquette*. I 1995 redigerte Nancy Tuckerman and Nancy Dunnan en versjon som stadig er i salg. Bokas popularitet gjør at den regnes som et standardverk om etikette.

Vanderbilt skreiv også kokebøker, blant annet *Amy Vanderbilt's Complete Cook Book* (1961), som blei illustrert av Andy Warhol.

Vanderbilt arbeidde som deltidsreporter for avisa *Staten Island Advance* allerede ved 16 års alder. Hun fikk utdannelse i Sveits og ved privatskolen Packer Collegiate Institute i Brooklyn, før hun begynte på New York University. Hun arbeidde innen markedføringsbransjen, før hun etter fem års forberedelser hadde klar boka som skulle gjøre henne berømt. Fra 1954 til 1960 var hun vert for tv-programmet *It's in Good Taste* og fra 1960 til 1962 for radioprogrammet *The Right Thing To Do*. Hun var også konsulent på etikette for en rekke organisasjoner og selskaper, inkludert USAs utenriksdepartement.

Vanderbilt døde som følge av hodeskader etter fall ut fra et vindu i hjemmet. Det er uklart om fallet skyldtes svimmelhet, som hun etter sigende led av på grunn av blodtrykksmedisiner, eller om hun begikk sjølmord.

Vanderbilt var ikke en direkte etterkommer etter Cornelius Vanderbilt, og hun tilhørte derfor ikke den sentrale delen av Vanderbilt-familien.

Referanser
----------

1. 1 2   Encyclopædia Britannica Online, Encyclopædia Britannica Online-ID biography/Amy-Vanderbilt, besøkt 9. oktober 2017[Hentet fra Wikidata]
2. ↑   Autorités BnF, data.bnf.fr, besøkt 10. oktober 2015[Hentet fra Wikidata]
3. 1 2   Find a Grave, Find a Grave 6638824, besøkt 9. oktober 2017[Hentet fra Wikidata]
4. 1 2   Social Networks and Archival Context, SNAC Ark-ID w6mq7wgb, besøkt 9. oktober 2017[Hentet fra Wikidata]
5. ↑  Melitta Weiss Adamson og Francine Segan (red.): *Entertaining – from Ancient Rome to the Super Bowl*, bind 1, Greenwood Press 2008, side 248; lest 6. februar 2011 via Google Books.

Kilder
------

* Profil hos NNDB

Eksterne lenker
---------------

* (en) Amy Vanderbilt på Internet Movie Database Rediger på Wikidata
* (en) Amy Vanderbilt hos American National Biography Rediger på Wikidata

  


|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** NDL **·** CiNii
 |
**Bachelor of business administration** (**BBA**) er en akademisk grad innen bedriftsøkonomi og ledelse.

I Norge er BBA en treårig utdannelse, mens den i USA er fireårig.[] Utdannelsen fokuserer på grunnleggende forretningsemner. Noen norske læresteder som tilbyr BBA er Handelshøyskolen BI, Trondheim Økonomiske Høgskole og en rekke statlige høyskoler, og ved Norges Handelshøyskole som en del av *bachelor of science in economics and business administration*.

Spesielt i USA kan lavere grader i bedriftsøkonomi akkrediteres som BBA, hvilket indikerer at MBA-programmet[*klargjør*] imøtekommer visse[hvilke?] kvalitetsstandarder.[] Også i USA omtales ofte denne graden som *bachelor of science in business administration*. Handelshøyskoler som Hult International Business School tilbyr en ren bachelor of business administration-grad, som gjerne har mindre fokus på forskning.

Referanser
----------

1. ↑  «Undergraduate Bachelor Degree | Hult». *www.hult.edu*. Besøkt 14. juni 2016.
**Amy Watt** (født 16. desember 1997 i Palo Alto i California) er en funksjonshemmet friidrettsutøver fra USA, som konkurrerer i sprintløp, i klassen T47. Hennes fremste internasjonale meritter er 5.-plass på 400 meter (T47) fra Para-VM i 2015, og 6.-plass på både 400 meter og lengdehopp fra Paralympiske sommerleker 2016 i Rio. 

Hun er født uten venstre underarm og hånd.

Meritter
--------

2015
Young vant både 400 meter og lengdehopp ved USA-mesterskapet i para-friidrett 2015. I tillegg fikk hun sølv på 100 og 200 meter, bak Deja Young. Hun deltok ved Para-VM i friidrett 2015, og kom der på 5.-plass på 400 meter og 7.-plass i lengdehopp. Hun deltok også på 100 og 200 meter, men ble slått ut i innledningsheatet på begge distansene. Ved Parapanamerikanske leker 2015 kom hun på 4.-plass på 100 og 200 meter.

2016
Hun vant 400 meter ved det amerikanske uttaket til Paralympics (US Paralympic Trials), som også teller som USA-mesterskapet i para-friidrett. I lengdehopp kom hun på 2.-plass, bak Taleah Williams, og hun kom på 3.-plass på 200 meter. På 100 meter kom hun på 4.-plass. Hun ble dermed tatt ut til Paralympiske sommerleker 2016 i Rio de Janeiro. Der kom hun på 6.-plass på 400 meter og i lengdehopp i klassen T47, og hun kom på 10.-plass på 100 meter.

Referanser
----------

1. ↑  IPC - *Amy Watt*, besøkt 8. oktober 2016.
2. 1 2  Team USA - *Amy Watt*, besøkt 8. oktober 2016.
3. ↑  Team USA - *US Paralympic Chamionships - Track & Field Meet - 6/19/2015 to 6/21/2015*, besøkt 8. oktober 2016.
4. ↑  Team USA - *US Paralympic Trials - 6/30/2016 to 7/2/2016*, besøkt 8. oktober 2016.

Eksterne lenker
---------------

* (en) IPC - Amy Watt
* (en) Team USA - Amy Watt
* (en) Rio 2016 - Amy Watt Arkivert 10. oktober 2016 hos Wayback Machine.
* (en) Profil hos Athletic.net
Båndstripe for Det frivillige Skyttervesens fortjenstmedalje
**Det frivillige Skyttervesens fortjenstmedalje** er Det frivillige skyttervesens høyeste utmerkelse. Medaljen er i gull med miniatyr og kan bæres på uniform. Den har grønt bånd med nasjonalfarget midtstolpe. Utmerkelsen ble opprettet i 1896, og statuttene ble sist endret i år 2000.

Hvert år kan Norges Skytterstyre tildele inntil 3 medaljer til personer «som i utpreget grad har lagt arbeid og oppofrelse i skyttersaken». Utdeling skjer vanligvis under skyttertingsmiddagen.

Det frivillige Skyttervesens fortjenstmedalje består av en rund medaljong omgitt på utsiden av en krans. Medaljongen bærer Det frivillige Skyttervesens merke, det norske riksvåpenet i 1906-versjon med korslagte geværer og norske flagg bak. Medaljongen er opphengt midt på medaljebåndet ved hjelp av lenker som er festet til en metallklemme øverst. Medaljebåndet er grønt, med midtstripe i rødt, hvitt, blått, hvitt og rødt. Båndet har to innhakk nederst. 

Det frivillige Skyttervesen har også en annen utmerkelse, Det frivillige Skyttervesens hederstegn.

Se også
-------

* Liste over norske dekorasjoner

Kilder
------

* *Skytterboka 2005-2006*, utgitt av Det frivillige skyttervesen

Litteratur
----------

* *Heder og ære. Nasjonale og internasjonale dekorasjoner brukt i Norge*, bilag til *Forsvarets Forum*, nr. 5, 2012, Oslo: *Forsvarets Forum*/Forsvarets Veterantjeneste, 2012
* Oversikt over norske sivile og militære utmerkelser] i *f-xtra*, nr. 1, 2009, bilag til *Forsvarets Forum*, nr. 11, 2009
**Paulus’ brev til efeserne**, også kalt **efeserbrevet**, er et av brevene som bærer apostelen Paulus’ navn, og er i den kanoniske rekkefølge den tiende boken i Det nye testamente. Om Paulus virkelig har forfattet dette brevet er omdiskutert. I norske bibelhenvisninger forkortes brevet etter bibelselskapets standard **«Ef»**.

Forfatter, datering og avfattelsessted
--------------------------------------

Det er delte meninger blant bibelforskere om dette brevet er skrevet av apostelen Paulus. Argumentene for at Paulus har skrevet det er for det første at Paulus identifiserer seg selv som i de andre Paulinske brevene (1:1 og 3:1). Videre at både språk og struktur ligner de ubestridte Paulinske brevene (A. S. Wood, i The Expositor's Bible Commentary: Ephesians through Philemon. 1978.) For det tredje at teologien er på linje med Paulus's øvrige forfatterskap. Som Mitton har sagt: "Pauline authorship can rightly be assumed until it is disproved" (C. L. Mitton, The Epistle to the Ephesians, 7.) Argumentene mot at Paulus har skrevet det er først og fremst at stil og ordforråd skiller seg vesentlig fra andre paulinske brev. Videre er det en innholdsmessig motsigelse i at forfatteren skriver som om han ikke kjenner adressatmenigheten, i flg. Apg 19 har Paulus oppholdt seg over to år i Efesus. Videre bærer brevet preg av å være en bearbeidelse av Kolosserbrevet.

Litteratur
----------

* Helge Fauskanger *Det nye testamente - ny oversettelse tekstene slik de opprinnelig ble skrevet*, 2015 [kritisk, kommentert utgave] Juritzen 2015 ISBN 9788282055949
* Gerhardson, Birger: *En bok om nya testamentet*. Kristianstad 1993
* Noack, Bent: *Det nye Testamente og de første kristne årtier*. København 1993

Referanser
----------

1. ↑  Noack ss.153-154
2. ↑  Gerhardson s.69

Se også
-------

* Det nye testamente
* Apostelen Paulus
* Jesus Kristus

Eksterne lenker
---------------

* Bibelen Oversettelsene av 2005 & 1978/85

  

  


| * v
* d
* r
Bibelen – Bøkene i Det nye testamentet |
| --- |
|  | Evangeliene | 
* Matteus
* Markus
* Lukas
* Johannes

 |
|   | 
* Apostlenes gjerninger

 |
| Paulus’ brev | 
* Romerbrevet
* Første korinterbrev
* Andre korinterbrev
* Galaterbrevet
* Efeserbrevet
* Filipperbrevet
* Kolosserbrevet
* Første tessalonikerbrev
* Andre tessalonikerbrev
* Første Timoteusbrev
* Andre Timoteusbrev
* Brevet til Titus
* Brevet til Filemon

 |
| Andre brev | 
* Hebreerbrevet
* Jakobs brev
* Peters første brev
* Peters andre brev
* Johannes’ første brev
* Johannes’ andre brev
* Johannes’ tredje brev
* Judas’ brev

 |
|   | 
* Johannes’ åpenbaring

 |

Portal: Litteratur

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Brockhaus Enzyklopädie **·** Encyclopædia Universalis **·** VIAF **·** VIAF **·** VIAF **·** GND **·** LCCN **·** BNF **·** BNF (data) **·** LIBRIS **·** SUDOC
 |
**Den hvite pyramide**, også kalt farao Amenemhat IIs pyramide, ligger i pyramideområdet i Dahshur i Egypt. Den er nå intet mer enn en haug av steinrester, som følge av at den i lang tid er blitt benyttet som steinbrudd. Den kalksteinen som dominerer blant restene har gitt pyramiden sitt navn.

Pyramiden var omgitt av en rektangulært anlagt muromkranset område. Flere intakte graver ble funnet innenfor murene. Her var det flere av Amenemhat IIs slektninger, blant annet gravkamrene til prins Amenemhatankh og prinsessene Ita, Khnumet, Itiueret og Sithathormeret. Gravmøblement av mange slag ble funnet der under utgravninger, som trekister, parfymekrukker av alabaster og kanopiske kister. Det var også store mengder av vakre smykker i Itas og Khnumets graver.

I 1894 og 1895 gravde Jacques de Morgan i pyramidekomplekset. Han konsentrerte seg om kongegravemne, og lot andre områder forbli urørte.

Litteratur
----------

* Verner, Miroslav, The Pyramids - Their Archaeology and History, Atlantic Books, 2001, ISBN 1-84354-171-8
* Lehner, Mark, The Complete Pyramids, Thames & Hudson ISBN 0-500-05084-8
**«Ireland's Call»** er en hymne laget på oppdrag fra den irske rubgyføderasjonen IRFU. I motsetning til for eksempel i fotball, representerer det irske landslaget i Rugby Union hele den irske øya, altså både republikken Irland og Nord-Irland. Dette har skapt grunnlag for en rekke diskusjoner rundt symbolikk, blant annet om valg av flagg og nasjonalsang.

Tradisjonelt ble kun den irske nasjonalsangen "Amhrán na bhFiann" ("Soldatens sang") brukt i forbindelse med lagets kamper, men dette ble oppfattet som negativt av irer med unionistiske sympatier. Et alternativ ville være å spille både den irske nasjonalsangen og den nordirske/britiske "God Save the Queen", men dette ville bli oppfattet som tilsvarende negativt av irer med nasjonalistiske sympatier. 

Løsningen ble derfor en egen laghymne, skrevet at Phil Coulter og først fremført i 1995. Teksten refererer til samhandling mellom alle de fire irske provinsene, Leinster, Munster, Connacht og Ulster, hvorav Nord-Irland utgjør litt over halvparten av Ulster. 

*Ireland's Call* brukes når laget spiller kamper utenfor republikken Irland. Før kamper i republikken Irland spilles både Ireland's Call og den irske nasjonalsangen. Bruken av hymnen er fortsatt omdiskutert, men den er etterhvert også tatt i bruk av andre felles-irske landslag som landslagene i landhockey, cricket og rugby leauge.

I forbindelse med rugby-kamper spilles som regel bare første vers og refrenget, deretter refrenget en gang til i en høyere toneart.
**Nordområdestrategien**. Det er meningen at Nordområdestrategien skal være en ny dimensjon for utenrikspolitikken i Norge og blir beskrevet som regjeringens viktigste satsingsområde. Strategien ble lagt frem den 1. desember 2006 på en pressekonferanse i Norsk Polarinstitutts lokaler i Tromsø.

Nordområdestrategien handler om politiske grep innen kunnskapsproduksjon, kompetanseutvikling, urfolksspørsmål, folk-til-folk-samarbeid, miljø, forvaltning av marine ressurser, petroleumsvirksomhet, sjøtransport samt næringsutvikling.

Nordområdestrategien er nedfelt i de to regjeringserklæringene Soria Moria I og Soria Moria II og ble fulgt opp med en Stortingsmelding 2011.

Blant hovedpunktene er en mer intens dialog med naboer, partnere og allierte om nordområdet.

Nordområdestrategien går inn for:

* en videreutvikling av petroleumsvirksomheten i Barentshavet samt økning av geologisk kartlegging.
* å lette grensepasseringen mellom Norge og Russlandytterligere.
* utrede behovet for nytt isgående forskningsfartøyfor å øke norsk tilstedeværelse.
* en ytterligere økning av forskningen i nord samt styrking av sjøsikkerheten på Svalbard.
* en økt satsing på kultursamarbeid i nord, især med Russland.
* vurdere oppstart av godstrafikk i en transportkorridor fra Asia til Nord-Amerika med Narvik som knutepunkt.

Referanser
----------

1. ↑  [*død lenke*] Nordområdestrategien presenteres, pressemelding, Statsministerens kontor
2. ↑   Arkivert 21. april 2013 hos Wayback Machine.Meld. St. 7, (2011–2012) Nordområdene, Visjon og virkemidler
**Den internasjonale Botev-prisen** (bulgarsk: *Международна ботевска награда*) er en bulgarsk pris innstiftet 24. juli 1972 til belønning av diktere for poesien de forfattet og innsatsen de la ned for fred, demokrati og framgang. Prisen ble tildelt hvert femte år så lenge Folkerepublikken Bulgaria eksisterte og igjen fra 1996.

Medalje
-------

Med prisen fulgte en medalje og ærestittelen *«mottager av Den internasjonale Botev-prisen»*. Medaljen har med portrett av dikteren og nasjonalisten Hristo Botev, som deltok i apriloppstanden i 1876. Til høyre for portrettet står årstallene for dikterens fødsel og død, 1848 og 1876, over hverandre. På revers står en bulgarsk løve over korslagt pistol og fjærpenn og med en dobbel omskrift som betyr *mottager av Den internasjonale Botev-prisen*. 

Medaljen er opphengt i båndet i en krans. Medaljebåndet er hvitt, grønt og rødt, som Bulgarias flagg.

Mottagere
---------

Disse har mottatt prisen:

1976
* Aleksej Surkov, Sovjetunionen
* Nicolás Guillén, Cuba
* Pierre Seghers, Frankrike
* László Nagy, Ungarn

1981
* Rafael Alberti, Spania
* Ahmad al-Ahmad, Syria
* Miroslav Krleža, Jugoslavia
* Rasul Gamsatov, Sovjetunionen

1986
* Günter Wallraff, Tyskland
* Nil Gilevitsj, Sovjetunionen
* Mario Benedetti, Uruguay
* Dmitro Pavlichko, Sovjetunionen

1996
* Nadine Gordimer, Sør-Afrika
* Valeri Petrov, Bulgaria

2001
* Branko Cvetkovski, Makedonia
* Nikola Indzhov, Bulgaria

2006
* Jevgenij Jevtusjenko, Russland

2008
* Aleksandr Solzjenitsyn, Russland, særtildeling ved hans død

2011
* Aleksandr Rudenko, Russland

Referanser
----------

1. 1 2 3  Petrov, Todor: *Bulgarian Orders and Medals 1878–2005*, Sofia: Voenno izdatelstvo, 2005, s. 201.
2. ↑  
«На колене пред слънцето на свободата!», *Duma*, 2. juni 2007.

Litteratur
----------

* Petrov, Todor: *Bulgarian Orders and Medals 1878–2005*, Sofia: Voenno izdatelstvo, 2005, s. 201. ISBN 954-509-317-X

Eksterne lenker
---------------

* Om prisen og mottagerne (bulgarsk)
***Bonkers*** er en amerikansk animert TV-serie fra 1993 til 1994, produsert av Disney og sendt på NRK og Disney Channel.

Handlingsreferat
----------------

Bonkers D. Bobcat var en antropomorf rødgaupe som tidligere var en populær tegneserie-stjerne. Men når hans popularitet i showbransjen gikk nedover, begynte han i steden som politimann. Han begynte deretter å samarbeide med etterforsker Lucky Piquel, som ofte er dyster og i dårlig humør. Gjennom hele TV-serien arbeider paret sammen for å løse en rekke forbrytelser i Hollywood, Los Angeles.

Bonkers forsøker gjentatte ganger å få Piquels anerkjennelse og skryt. Men Bob ender som regel opp med å ødelegge oppdragene med alle sine krumspring. Men enkelte klønete krumspring viser seg faktisk å redde dagen for dem til slutt. Etter flere episoder med å samarbeide med Bonkers, fikk Piquel en stilling hos FBI i Washington, D.C. Han kunne derfor, med stor glede, endelig forlate Bonkers. Men Piquel innser etter hvert at etter all den tiden han hadde brukt på å hate å samarbeide med Bonkers, hadde han faktisk blitt glad i Bonkers.

Men Bonkers fikk en ny partner, den attraktive politi-offiseren Miranda Wright. Selv om hun også var menneskelig, var Miranda langt mer tålmodig og tolerant overfor krumspringene hans enn det Piquel var.

Norske stemmer
--------------

* Bonkers – Aksel Hennie
* Doodles – Ivar Nørve
* Piquel – Bernhard Ramstad
* Dyl – Kari-Ann Grønsund
* Frøken Då – Kari-Ann Grønsund
* Samleren – Harald Mæle
* Sammenbrudd –Harald Mæle
* Kanifky – Helge Winther-Larsen
* Donald Duck – Rune Alstedt
* Marilyn - Anitra Eriksen
* Knoken - Harald Mæle
* Marken - Ivar Nørve
* Hannigan - Ivar Nørve

Eksterne lenker
---------------

* *Artikkelen har ingen egenskaper for offisielle lenker i Wikidata*

Portal: Tegneserier
**Irena Veisaitė** (født 9. januar 1928 i Kaunas i Litauen, død 11. desember 2020 i Vilnius i Litauen) var en litauisk teaterviter, intellektuell og menneskerettighetsaktivist.

Hun hadde i tenårene overlevd holocaust. Under den tyske okkupasjon var hun innesperret i ghettoen i Kaunas. I 1953 avsluttet hun diplomstudiet i germanistikk ved Lomonosov-universitetet i Moskva. I 1963 tok hun til doktorgraden ved Det statlige unversitet i Leningrad med et arbeide om Heinrich Heines senere lyrikk. 

Fra 1953 til 1997 underviste hun ved Den pedagogiske høyskole i Vilnius.

I 2012 ble hun hedret med Goethemedaljen for sine bidrag til kulturutveksling mellom Tyskland og Litauen. Hun var president i Open Society in Lithuania Foundation.

Holocaust-overlevende Veisaitė døde 11. desember 2020 i Kaunas av covid-19 i en alder av 92 år.

Referanser
----------

1. ↑   www.vle.lt[Hentet fra Wikidata]
2. ↑   www.bundespraesident.de, besøkt 2. oktober 2020[Hentet fra Wikidata]
3. ↑  Mirė koronavirusu sirgusi literatūrologė, teatrologė Irena Veisaitė

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** NKC
 |
**Aleš Gorza** (født 20. juli 1980 i Črna na Koroškem) er en slovensk tidligere alpinist med slalåm og storslalåm som sine spesialdisipliner.

Gorza har deltatt i verdenscupen siden 2001. Han tok sine første poeng i januar 2003, da han kom på 14.-plass i storslalåmrennet i Adelboden. Per november 2008 er den beste plasseringen hans en tredjeplass i super-G fra Whistler.

Karrierens høydepunkt kom under VM 2003 i St. Moritz, der han kjørte ned til en overraskende fjerdeplass i storslalåmrennet.

Gorza deltok for Slovenia under Vinter-OL 2010 og oppnådde en tiendeplass i storslalåm og en ellevteplass i super-G.

Pallplasseringer i verdenscupen
-------------------------------

| Dato | Sted | Disiplin | Plassering |
| --- | --- | --- | --- |
| 21. februar 2008 | Canadas flagg Whistler, BC | Super-G | 3 |
| 13. mars 2008 | Italias flagg Bormio | Super-G | 3 |

Referanser
----------

Eksterne lenker
---------------

* (en) Aleš Gorza – Olympedia Rediger på Wikidata

* (en) Aleš Gorza – Sports-Reference (OL-resultater – arkivert) Rediger på Wikidata

* (en) Aleš Gorza – FIS (alpint) Rediger på Wikidata

* (en) Aleš Gorza – ski-db.com Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |